Daily View 09.11.2021
9 พฤศจิกายน 2564

ปัจจัยต่างประเทศ: ผลประกอบการไตรมาสสาม เป็นปัจจัยขับเคลื่อน sentiment บวกตลาดต่อเนื่องในช่วงที่ผ่านมา ทั้ง 3 ตลาดหลักของโลก สหรัฐฯ, ยุโรปและญี่ปุ่นต่างรายงานงบ 3Q21 โดยรวมออกมาสดใสและดีกว่าตลาดคาด ตลาดสหรัฐฯ ดัชนี S&P500 จำนวน 80% ของบริษัทในดัชนีได้รายงานงบออกมาแล้ว โดยมีสูงถึง 82% ที่รายงานกำไรดีกว่าคาด กลุ่มอุตสาหกรรมที่ออกมาดีกว่าคาดมากที่สุดได้แก่กลุ่ม Financials, Energy และ Healthcare EPS growth เติบโต 41% YoY ส่วนทางฝั่งยุโรป ดัชนี STOXX600 จำนวน 70% ของบริษัทในดัชนีได้รายงานงบออกมาแล้ว โดยมีสูงถึง 64% ที่รายงานกำไรดีกว่าคาด กลุ่มอุตสาหกรรมที่ออกมาดีกว่าคาดมากที่สุดได้แก่กลุ่ม Financials และ IT ทั้งนี้ EPS growth เติบโต 50% YoY ขณะที่ญี่ปุ่น ดัชนี TOPIX จำนวน 42% ของบริษัทในดัชนีได้รายงานงบออกมาแล้ว โดยมีสูงถึง 54% ที่รายงานกำไรดีกว่าคาด EPS growth เติบโต 27% YoY กลุ่มอุตสาหกรรมที่ออกมาดีกว่าคาดมากที่สุดได้แก่กลุ่ม Financials, Materials และ Utilities. นอกจากนี้หากเราพิจารณาอัตรากำไร (Profit Margin) โดยรวมของบริษัทจดทะเบียนในสหรัฐฯ ไตรมาสสามพบว่าอยู่ที่ระดับ 12.9% ใกล้เคียงกับไตรมาสก่อนหน้าที่ระดับ 13.1% และสูงกว่าค่าเฉลี่ย 5 ย้อนหลังที่ระดับ 10.9% แสดงถึงต้นทุนที่เพิ่มสูงขึ้น บริษัทยังสามารถส่งผ่านไปให้ผู้บริโภคได้อยู่. มองไปข้างหน้าหลังผ่านปัจจัยสนับสนุนอย่างผลประกอบการไปแล้ว คาดว่าตลาดจะเริ่มกลับมาให้ความสนใจตัวเลขเศรษฐกิจ รวมถึงนโยบายการคลังสหรัฐฯและประเทศต่างๆ ที่จะช่วยหนุน sentiment บวกต่อตลาดหุ้นต่อในช่วงโค้งสุดท้ายของปี
ปัจจัยภายในประเทศ: ติดตามผลประกอบการบริษัทจดทะเบียนที่จะรายงานมากที่สุดในสัปดาห์นี้ ทั้งนี้บริษัทที่คาดว่าจะรายงานงบ 3Q21 ออกมาย่ำแย่แต่จะเป็นไตรมาสที่ต่ำที่สุด ก่อนฟื้นตัวดีขึ้นต่อเนื่องในไตรมาสสี่และปีหน้า หากกลุ่มบริษัทดังกล่าวรายงานงบออกมาและราคาหุ้นปรับตัวลง ถือเป็นโอกาสในการทยอยสะสมลงทุน
มุมมองตลาดหุ้น วันนี้คาด  SET 1630 หุ้นแนะนำ CK
Top pick: CK (ราคาพื้นฐาน 29.79 บาท) คาดหวังการเติบโตอย่างก้าวกระโดดของ backlog จาก 2.84 หมื่นลบ. ในไตรมาส 2/2564 เป็น 2.34 แสนลบ. ในครึ่งแรกของปี 2565 ทั้งนี้ราคาเหล็กที่ปรับตัวสูงขึ้น กระทบต้นทุนงานก่อสร้างของบริษัทจำกัดจาก backlog ในมือที่มีอยู่ไม่มากเทียบกับอุตสาหกรรม ขณะที่โครงการที่จะได้มาใหม่จะมีการปรับเรื่องราคาเหล็กตามราคาตลาดระดับหนึ่ง
รายงานตัวเลขเศรษฐกิจ
วันอังคาร ติดตาม ตัวเลข Zew Economics Sentiment Index ของเยอรมันเดือน พ.ย. คาด -10% MoM เป็น 20 จุด ตัวเลข PPI ของสหรัฐฯ เดือน ต.ค. คาด +0.6% MoM และ +8.6% YoY
วันพุธ ติดตาม การประชุม กนง. คาดคงดอกเบี้ยนโยบายที่ 0.50% ตัวเลข CPI ของจีนเดือน ต.ค. คาด +0.6% MoM และ +1.4% YoY ตัวเลข PPI ของจีนเดือน ต.ค. คาด +12% YoY ตัวเลข CPI ของเยอรมันเดือน ต.ค. คาด +0.5% MoM และ +4.5% YoY ตัวเลข CPI ของสหรัฐฯ เดือน ต.ค. คาด +0.6% MoM และ +5.8% YoY ตัวเลข Core CPI ของสหรัฐฯ เดือน ต.ค. คาด +0.3% MoM และ +4.3% YoY ตัวเลข Wholesale Inventories ของสหรัฐฯ เดือน ก.ย. คาด +1% MoM
วันพฤหัสฯ ติดตาม ตัวเลข GDP 3Q21 ของอังกฤษ คาด +6.8% YoY ตัวเลข ECB Macro economic Projections
วันศุกร์ ติดตาม ตัวเลข Michigan Consumer Sentiment index เดือน พ.ย. คาด +1.1% MoM เป็น 72.5 จุด และตัวเลข Oil rig count ของสหรัฐฯ ล่าสุดอยู่ที่ 450 rig (+6 rig จากสัปดาห์ก่อน)